NCLรุกหนัก! ร่วมทุนตปท.ลุยธุรกิจ Leasing Container-ขนส่ง หวังขยายฐานธุรกิจ
NCL รุกหนัก! ร่วมทุนตปท.ลุยธุรกิจ Leasing Container-บริการขนส่งสินค้าโดยรถบรรทุก หวังขยายฐานธุรกิจ
29 มิ.ย. 2559

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ระบุว่า ที่ประชุมคณะกรรมการบริษัทอนุมัติหลักการ ลงทุนจัดตั้ง 2 บริษัทร่วมลงทุนในต่างประเทศ เพื่อทำธุรกิจ Leasing Container และบริการขนส่งสินค้าโดยรถบรรทุก รวมถึงตั้งบริษัทย่อยในประเทศ โดยจะใช้แหล่งเงินทุนหมุนเวียนของบริษัทเพื่อการลงทุนครั้งนี้ ซึ่งเป็นไปตามแผนการลงทุนที่ต้องการขยายฐานธุรกิจไปยังต่างประเทศ และเพื่อการกระจายธุรกิจให้มีความหลากหลายมากขึ้น
โดยจะร่วมลงทุนกับบริษัท LEGEND SHIPPING SINGAPORE Co.,Ltd. (ประเทศสิงคโปร์) เพื่อลงทุนในบริษัท LEGACY ASIA CAPITAL Co.,Ltd. (ประเทศสิงคโปร์) โดยบริษัทจะถือหุ้นในสัดส่วนไม่เกิน 80% ของทุนจดทะเบียน 200,000 เหรียญสิงคโปร์ เพื่อทำธุรกิจ Leasing Container ซึ่งมีกองทุนที่จัดตั้งในประเทศสิงคโปร์ ให้การสนับสนุนเงินทุนประมาณ 5,000,000 เหรียญสหรัฐ ทั้งนี้คาดว่าจะแล้วเสร็จในเดือน ก.ค.59
นอกจากนี้จะร่วมลงทุนกับบริษัท LOGISTICS ONE จำกัด (ประเทศกัมพูชา) เพื่อจัดตั้งบริษัทขึ้นใหม่ในประเทศกัมพูชา เพื่อให้บริการขนส่งสินค้าโดยรถบรรทุกในประเทศกัมพูชา โดยบริษัทจะถือหุ้นในสัดส่วนไม่เกิน 50% ของทุนจดทะเบียน 10,000,000 บาท
ขณะเดียวกันก็จะลงทุนจัดตั้งบริษัทย่อยในไทย ซึ่งบริษัทจะถือหุ้น 100% ของทุนจดทะเบียนไม่เกิน 10,000,000 บาท เพื่อเป็นตัวแทนในการเดินเรือขนส่งตู้คอนเทนเนอร์ขนาดใหญ่ ทั้งนี้ หากข้อเสนอที่บริษัทเสนอไปยังสำนักงานใหญ่ที่เป็นบริษัทแม่ของบริษัทเดินเรือในต่างประเทศ ได้รับการอนุมัติและแต่งตั้งให้บริษัทเป็นตัวแทนในการเดินเรือ แต่เพียงผู้เดียวในประเทศไทย